As Cortz de Monzón de 1376 estioron unas Cortz Chenerals d'Aragón convocadas por o rei Pero IV d'Aragón estando en Barcelona, o 24 d'octubre de 1375, pa celebrar-se o 25 de noviembre, pero fuoron posposadas dica o 27 de marzo de 1376, quan s'ubrioron en o castiello de Monzón, con l'asistencia d'aragoneses, catalans, valencians, mallorquins y roselloneses. S'interrompioron as sesions o 12 de setiembre d'o mesmo anyo, con a ideya de reprener-se en 1377 en Gandesa, pero nunca no lo facioron por no acudir-ie os representants aragoneses.